smcproject/ml-wiki-sentences huggingface dataset:
തൗര്യത്രികങ്ങളായ നൃത്തം ,ഗീതം, വാദ്യം എന്നിവയെ കോർ‌ത്തിണക്കുന്നതാണ് താളം.
വ്യക്തവും സുനിശ്ചിതവും ആയ സ്വരസ്ഥാനങ്ങളിലൂടെ ഉള്ള ശബ്ദ സഞ്ചാരം കൊണ്ട് ഉണ്ടാവുന്ന സംഗീതം ആണ് രാഗം.
പാട്ടുകളുടെ ആരംഭത്തിൽ ഉള്ളതും ഓരോചരണം കഴിഞ്ഞ് എടുത്തുപാടുന്നതുമായ ഭാഗം.
പാശ്ചാത്യസംഗീതം
ചിഹ്നങ്ങൾ ഉപയോഗിച്ചുകൊണ്ട്  സംഗീതം നിർമ്മിക്കുന്ന ശൈലി വളരെക്കാലം മുൻപ് തന്നെ പാശ്ചാത്യദേശത്ത് നിലനിന്നിരുന്നു.
തന്ത്രിവാദ്യങ്ങൾക്കായി നിർമ്മിക്കപ്പെട്ട നൊട്ടേഷനുകളാണ് ഇതിന്റെ ആദ്യരൂപം.
ഭാരതീയ സംഗീതം
ഭാരതത്തിൽ ആധുനികസംഗീതത്തെ ഹിന്ദുസ്ഥാനി, കർണാടകം എന്നു രണ്ടായി തരംതിരിക്കാം.
രണ്ടു ശാഖകളിലെയും മൂലതത്ത്വങ്ങൾ ഒന്നുതന്നെയാണെങ്കിലും ആലാപനരീതിയിലും അവതരണത്തിലും വ്യത്യസ്തത പുലർത്തുന്നു.
ദക്ഷിണേന്ത്യയിൽ പ്രചാരത്തിലുള്ള കർണാടകസംഗീതത്തിൽ മുൻ‌കാലങ്ങളിൽ ഉണ്ടായിരുന്ന കച്ചേരികളുടെ ഘടനയിൽ ഒരുപാട് വ്യത്യാസം ഇന്നുണ്ട്.
ജനപ്രിയ ഗായകരുടെ ശൈലി സവിശേഷതകൾ കൊണ്ട് എന്നും സമ്പന്നമാണ് കർണാടകസംഗീതം.
പഴയ ശൈലികൾ ചിലത് നിലനിൽക്കുന്നുണ്ടെങ്ങിലും പുതിയ തലമുറയിലെ പല ഗായകരും തങ്ങളുടെ നിരന്തര പരിശ്രമത്താൽ സ്വന്തം ശൈലി രൂപപ്പെടുത്തുന്നുണ്ടു.
മുമ്പ് സംഗീതകച്ചേരികൾ 5 മണിക്കൂറോളം ദൈർഘ്യമുണ്ടായിരുന്നത് ഇന്ന് 3 മണിക്കൂറിൽ താഴെ ഒതുങ്ങുന്നു.
പല താളങ്ങളിൽ ഉള്ള രാഗം-താനം- പല്ലവിയും വിസ്തരിച്ച മറ്റൊരു പ്രധാന കീർത്തനവും കച്ചേരികളിൽ നിർബന്ധമായിരുന്നു.
ഇന്നത്തെ സദസ്സുകളിൽ പല്ലവി പ്രയോഗിക്കുന്നുവെങ്കിലും സ്വാഭാവികമായി രാഗമാലിക സ്വരത്തിലേക്ക് വഴിമാറുന്നു.
ആസ്വാദകരുടെ ആസ്വാദനരീതിയിൽ വന്ന മാറ്റങ്ങൾ തന്നെയാവാം പഴയ ശൈലികൾ ഉപയോഗിക്കാതിരിക്കാനുള്ള പ്രധാന കാരണം.
സംഗീതം അഭ്യസിക്കുന്നവരെ പ്രോത്സാഹിക്കാനും അവരുടെ ആത്മവിശ്വാസം വർദ്ധിപ്പിക്കാനുമായി ധാരാളം സംഗീതോത്സവങ്ങൾ സംഘടിപ്പിക്കുന്നു.
ഇത്തരം വേദികളിൽ ശോഭിക്കുന്ന പല കലാകാരന്മാരും സംഗീതലോകത്ത് പിന്നീട് ശ്രദ്ധിക്കപ്പെടുന്നു കർണ്ണാടകസംഗീതം
ദക്ഷിണേന്ത്യയിൽ ഉടലെടുത്ത ശാസ്ത്രീയസംഗീത ശാഖയാണ്‌ കർണ്ണാടക സംഗീതം(Carnatic Music).
ഒരു കൃതി രചിക്കുകയും അതിനെ അവതരിപ്പിക്കേണ്ട രീതിയിൽ സംഗീതം ചിട്ടപ്പെടുത്തുകയും ചെയ്യുന്നവരെയാണ്‌ വാഗ്ഗേയകാരന്മാർ എന്നറിയപ്പെടുന്നത്.
കർണാടകസംഗീതത്തിന്റെ പുരന്ദരദാസൻ പിതാവായി അറിയപ്പെടുന്നു.
കർണാടകസംഗീതത്തിന്റെ പ്രാഥമികപാഠങ്ങൾ രൂപകൽപ്പനയ്ക്ക് അദ്ദേഹം പ്രശസ്തനാണ് .
ഹിന്ദുസ്ഥാനി സംഗീതം
ഹിന്ദുസ്ഥാനി ശാസ്ത്രീയ സംഗീതം ഇന്ത്യയുടെ തനതു ശാസ്ത്രീയ സംഗീത പദ്ധതികളിലൊന്നാണ്.
പതിമൂന്ന്-പതിനാലാം നൂറ്റാണ്ടുകളിൽ വടക്കേ ഇന്ത്യയിലെ രാജ സദസ്സുകളിലാണ് ഈ സംഗീത രൂപം പുഷ്ടി പ്രാപിച്ചത് എന്നു വിശ്വസിക്കപ്പെടുന്നു.
തെക്കേ ഇന്ത്യയിലെ ശാസ്ത്രീയ സംഗീത രൂപമായ കർണാടക സംഗീതം പോലെ തന്നെ ഹിന്ദുസ്ഥാനിയും രാഗം, താളം എന്നിവയെ അടിസ്ഥാനമാക്കിയുള്ളതാണ്.
ഹിന്ദുസ്ഥാനി സംഗീതം ആദിമസംഗീതം, ഫോക്‌സംഗീതം, പോപ്പുലർ സംഗീതം, ആരാധനാ സംഗീതം, ആർട്ട്  മ്യൂസിക് എന്നീ 5 വിഭാഗങ്ങളിലായാണ് പറയപ്പെടുന്നത്.
ശാസ്ത്രീയസംഗീതത്തിൽ ദേശഭേദങ്ങളാലും ആലാപനശൈലീഭേദങ്ങളാലും നിരവധി ഉൾ‌പ്പിരിവുകൾ ഉണ്ട്.
50തരത്തിലുള്ള ശൈലികൾ അവകാശപ്പെടുന്നു.
ധ്രുപദ്, ഖയാൽ, ചതുരം‌ഗ്, തരാന, അഷ്ടപദി തുടങ്ങിയവ .
കർണാടക സംഗീതം കേരളത്തിൽ
തമിഴ്നാടിനോട് തൊട്ട്കിടക്കുന്ന തിരുവനന്തപുരത്തും പാലക്കാട്ടുമാണ് കർണാടക സംഗീതം അതിന്റെ ശക്തി-ചൈതന്യം തെളിയിച്ചത്.
പാലക്കാടിനെ ആവാസഭൂമിയാക്കിയ തമിഴ് ബ്രാഹ്മണ സമൂഹങ്ങളാണ് # ‘കീർത്തനക്കാറ്റ്’ കൊച്ചിയിലും തെക്കേ മലബാറിലും വ്യാപിപ്പിച്ചത്.
നൂറ്റാണ്ടുകളായി തമിഴ് സംസ്കാരത്തിന്റെ മായികപ്രഭാവത്തിൽ കഴിഞ്ഞ്പോരുന്ന തിരുവനന്തപുരവും പരിസര പ്രദേശങ്ങളും സ്വാതി തിരുനാളിന്റെ കാലം മുതൽക്ക് കർണാടകസംഗീതത്തിന്റെയും ദേവദാസി നൃത്തമായ മോഹിനിയാട്ടത്തിന്റെയും വിലാസഭൂമിയായി മാറി.
തിരുവിതാംകൂരിലെ ക്ഷേത്രസംഗീതസംസ്കാരത്തിന് ഇളക്കം തട്ടിയത് പതിനെട്ടാം നൂറ്റാണ്ടോടെയാവണം.
നാദസ്വരവും തവിലും അമ്പലങ്ങളിൽ നിർബന്ധമായി.
സോപാന സംഗീതം നാലമ്പലത്തിൽ ഒതുങ്ങി.
ശാസ്ത്രീയമായ സംഗീതപഠനം ജ്ഞാനികളായ ഗുരുക്കൻമാരിൽ നിന്നാവണം.
സംഗീതം തപശ്ചര്യയാക്കിയ, തന്റെ അറിവ് പൂർണമായും ശിഷ്യൻമാർക്ക് പകർന്നുകൊടുക്കുന്ന സംഗീതജ്ഞൻമാരേ വേണം ഗുരുവായി സ്വീകരിയ്ക്കേണ്ടത്.
സാ...
പാ..
സാ..
എന്ന സ്വരങ്ങളോടുകൂടിയാണ് ശാസ്ത്രീയമായ സംഗീതപഠനം ആരംഭിയ്ക്കുന്നത്.
സപ്ത സ്വരങ്ങളെ സ്വരസ്ഥാനമുറപ്പിച്ച് ശ്രുതി പൂർണമായി സംഗീതം അഭ്യസിയ്ക്കേണം.
സരിഗമപധനിസ എന്ന ആരോഹണവും സനിധപമഗരിസ എന്ന അവരോഹണവും സംഗീത വിദ്യാർത്ഥി അഭ്യസിയ്ക്കുന്നു.
സംഗീത പഠനത്തിന് ഏതെങ്കിലും രാഗത്തെ അടിസ്ഥാനമാക്കി സ്വരസ്ഥാനമുറപ്പിയ്ക്കുന്നു.
ലളിതമായ രാഗം എന്ന നിലയിൽ മായാമാളവ  ഗൗള രാഗത്തിലാണ് സാധാരണ സംഗീതാഭ്യസനം ആരംഭിയ്ക്കുന്നത്.
സോപാന സംഗീതം
മലയാളിയുടെ ‘ദേശി’ സംഗീതധാരയിൽ ഏറ്റവുമധികം പ്രകീർതിക്കപ്പെടുന്ന പ്രസ്ഥാനമാണ് സോപാനസംഗീതം .
‘മാർഗി’ പാരമ്പര്യമുള്ള ഹിന്ദുസ്ഥാനി-കർണാടക സംഗീത പദ്ധതികളുടെ ബലിഷ്ടമായ മുന്നേറ്റം മൂലം നാനാരൂപത്തിൽ പുലർന്ന് പോന്ന ‘ദേശി’ സംഗീതത്തിന് കേരളത്തിൽതന്നെയല്ല ഇന്ത്യയിലെ ഇതരദേശങ്ങളിലും വല്ലാത്ത ക്ഷീണം തട്ടിയിട്ടുണ്ടു.
ശ്രീകോവിലിന്റെ ചവിട്ടുപടികൾക്ക്(സോപാനം) സമീപം നിന്ന് അമ്പലവാസികളായ മാരാരോ പൊതുവാളോ ഇടയ്ക്ക് വായിച്ച് പാടുന്ന ദേവതാസ്തുതികളായിട്ടാണ് സോപാന സംഗീതം അറിയപ്പെടുന്നതു.
ജയദേവരുടെ ഗീതാഗോവിന്ദം ചരിത്രത്തിന്റെ ഏതോ സന്ധിയിൽ സോപാനപ്പാട്ടിന്റെ ഭാഗമായി തീർന്നു.
കൈരളീഭക്തരായ സംഗീതസൈദ്ധാന്തികർ ഇതിന്റെ പ്രകൃതം ഇങ്ങനെ സംക്ഷേപിക്കുന്നു .
‘അ’ കാരത്തിൽ ഉള്ള രാഗാലാപനം,ജീവസ്വരങ്ങളിൽ ഒതുങ്ങുന്ന വ്യവഹാരം,സാഹിത്യ സ്ഫുടത,ഉടനീളം ഭക്തിഭാവം,അകന്നകന്ന് വരുന്ന ഗമകം,‘ഭൃഗ’കളുടെ അഭാവം,പരിചിത രാഗങ്ങളിൽ മാത്രം പെരുമാറ്റം-ഇത്രയുമായാൽ സോപാന സംഗീതമായി.
കേരള സംഗീതം
കൃഷ്ണനാട്ടം , കഥകളി , മോഹിനിയാട്ടം , തുള്ളൽ , കൈകൊട്ടിക്കളി എന്നിവയിൽ ആണ്‌ പൂർവികർ സോപാനസംഗീതത്തിന്റെ മൂർത്തഭാവങ്ങൾ ദർശിക്കുന്നത്.
കഥകളിപ്പാട്ടും തുള്ളൽപ്പാട്ടുകളുമാണ് സോപാനസംഗീതത്തിന്റെ സാരം നമ്മെ ബോദ്ധ്യപ്പെടുത്താനുതകുന്ന രണ്ട് വാമൊഴിത്തഴക്കങ്ങൾ.
നിരവധി കേരളീയ ഗാനങ്ങളുടെയും താളങ്ങളുടെയും പേരുകൾ നൂറ്റിയൊന്ന് ആട്ടക്കഥകളിലും അറുപത് തുള്ളൽക്കഥകളിലുമായി ചിതറിക്കിടപ്പുണ്ടെങ്കിലും അവയിൽ ബഹുപൂരിപക്ഷവും കാലപ്രവാഹത്തിൽ വിസ്മൃതമായി കഴിഞ്ഞു.
ശേഷിക്കുന്നവയാണ് കാനക്കുറിഞ്ഞി , പുറനിര , ഗൌളിപന്ത് , പാടി , നവരസം , ഘണ്ടാരം , ദുഃഖഘണ്ടാരം എന്നീ രാഗങ്ങളും ലക്ഷ്മാ , മർമ്മം , കുണ്ടനായ്യി എന്നീ താളങ്ങളും.
രാഗങ്ങളിൽ ‘സാമന്തമലഹരി’ അറിവിലുണ്ടെങ്കിലും പ്രയോഗത്തിൽ നിന്ന് എന്നോ മാഞ്ഞുപോയിരിക്കുന്നു.
ശാസ്ത്രീയമായി ഇനിയും സ്വരപ്പെടുത്തി കഴിഞ്ഞിട്ടില്ലാത്ത ഈ രാഗങ്ങളുടെയും വിന്യാസഭേദം സൂക്ഷ്മതരമാക്കിയിട്ടില്ലാത്ത താളങ്ങളുടെയും പിന്ബലത്തിലാണ് ഇന്ന് ‘കേരള സംഗീത’മെന്ന സങ്കല്പം കുടിക്കൊള്ളുന്നത്.
കഥകളി സംഗീതം
മലയാള ഗാനസംസ്കാരത്തിന്റെ മുഴുവൻ ചമൽക്കാരവും നമ്മെ അറിയിക്കാൻ പ്രാപ്തമായ വിശിഷ്ടമണ്ഡലമാണ് കഥകളി സംഗീതം.
കഥകളിപ്പാട്ടിൽ കഴിഞ്ഞ നൂറ്റാണ്ടിന്റെ ആദ്യ പതിറ്റാണ്ടുകളിലുണ്ടായ കർണാടകസംഗീതാധിഷ്ടിതമായ വ്യത്യനങ്ങളെ പരിഗണിക്കാതെതന്നെ ‘അഭിനയ സംഗീത’മെന്ന നിലയിൽ അതിനവകാശപ്പെടാവുന്ന നേട്ടങ്ങൾ പലതുണ്ട്.
കളിയരങ്ങിൽ ‘നവരസ’ങ്ങളെ പാട്ടിലേയ്ക്ക് പരാവർത്തനം ചെയ്യുന്ന പൊന്നാനി-ശങ്കിടി ഗായകർ വാസ്തവത്തിൽ മലയാളിയുടെ സംഗീത പാരമ്പര്യം സാക്ഷ്യപ്പെടുത്തുകയാണ് ചെയ്യുന്നതു.
ഉച്ചാരണത്തിലും ഭാവോല്പാദനത്തിനും ഭാവപകർച്ചകളിലും ബദ്ധ ശുദ്ധമായ കഥകളി സംഗീതത്തിന് കേരളസംഗീതത്തിന്റെ പ്രാതിനിധ്യം വഹിക്കാൻ കെല്പും അർഹതയുമുണ്ട്.
കഥകളിയില നവ കേരള ബ്ലാസ്റ്റേഴ്‌സ് കിട്ടില്ലൻ all സമകാലികസംഗീതം
‘ദേശി’ സംഗീതത്തിന്റെ എണ്ണമറ്റ കൈവഴികളെ തിരസ്കരിച്ചുകൊണ്ടുള്ള ഒരു ഏകാത്മകദർശനമാണ് കേരളത്തിൽ ഇന്ന് നമുക്ക് അനുഭവിക്കാനാവുക.
കർണാടകസംഗീതത്തിന്റെയും ഒരളവുവരെ ഹിന്ദുസ്ഥാനിസ്സംഗീതത്തിന്റെയും വശ്യതയിൽ വീണ് പോയ മലയാളികളുടെ രുചിബോധം നിരവധി നാട്ട് വൈവിദ്ധ്യങ്ങളെ ഓർമകളിൽ നിന്ന് പോലും അകറ്റികഴിഞ്ഞു.
വടക്കൻപാട്ടിന്റെ ഈണങ്ങളും ,പടയണിയുടെ ഗോത്രഭാവഗംഭീരമായ ശീലുകളും, പുള്ളുവൻപാട്ടിന്റെ പരുക്കൻ സ്വരഗതികളും, കൈകൊട്ടിക്കളിപാട്ടിന്റെ നിരങ്കുശമായ ഒഴുക്കും പൊതുജനാഭിരുചിയിൽ നിന്ന് മിക്കവാറും മാറികഴിഞ്ഞു.
ഭാരതീയവും പാശ്ചാത്യവുമായ ഈണങ്ങളെ താൽകാലികവിഭ്രമം  സൃഷ്ടിക്കാനുതകും വണ്ണം ചലച്ചിത്ര-ലളിതഗാനങ്ങളിൽ വിനിവേശിപ്പിക്കുന്നവരുടെ പിൻഗാമികളാവാനാണ് ഇളംതലമുറക്കാരുടെ ശ്രമം.
സംഗീതം ഹിന്ദുമതത്തിൽ
ഹിന്ദുമതം സംഗീതത്തിന് കൂടുതൽ പ്രാധാന്യം കൽപ്പിക്കുന്നു.
ശിവൻ നാദാത്മകനും,ശക്തി നാദസ്വരൂപിനിയുമാണു.
ദേവതകളെല്ലാം സംഗീത ഉപകരണങ്ങൾ വായിച്ചിരുന്നതായി നാം സങ്കൽപ്പിക്കുന്നു.
ശ്രീ കൃഷ്ണഭഗവാനും വേണുഗാന വിശാരദനായിരുന്നു.
അവലംബം ↑ സംഗീതശാസ്ത്രപ്രവേശിക, ഡോ. വെങ്കടസുബ്രഹ്മണ്യഅയ്യർ, കേരള ഭാഷാ ഇൻസ്റ്റിറ്റ്യൂട്ട്‍, ↑ {{ cite book }} : Cite has empty unknown parameter: | coauthors= ( help ) 1 2 ദക്ഷിണേന്ത്യൻ സംഗീതം, ഏ.
കെ. രവീന്ദ്രനാഥ്, സാംസ്കാരിക വകുപ്പ്, കേരളസർക്കാർ, 1985 ↑ ↑ Diószegi 1960: 203 ↑ Nattiez: 5 ↑ A musical tribute was paid to Sri Purandaradasa ↑ The Music of India (1996) By Reginald Massey,and Jamila Massey foreword by Ravi Shankar, Abhinav Publications ISBN:8170173329, Page 57 ↑ A Study of Dattilam: A Treatise on the Sacred Music of Ancient India, 1978, p 283, Mukunda Lāṭha, Dattila ↑ ↑ ഭക്തപ്രിയ- ഗുരുവായൂർ ദേവസ്വം പ്രസിദ്ധികരണം അധിക വായനയ്ക്ക് Colles, Henry Cope (1978).
The Growth of Music: A Study in Musical History , 4th ed.
, London: Oxford University Press.
ISBN 0-19-316116-8 ( 1913 edition online at Google Books ) Small, Christopher (1977).
Music, Society, Education .
John Calder Publishers, London.
ISBN 0-7145-3614-8 പുറത്തേക്കുള്ള കണ്ണികൾ The Music-Web Music Encyclopedia , for musicians, composers and music lovers Dolmetsch free online music dictionary , complete, with references to a list of specialised music dictionaries (by continent, by instrument, by genre, etc.) Musical Terms – Glossary of music terms from Naxos "On Hermeneutical Ethics and Education: Bach als Erzieher" , a paper by Prof. Miguel Ángel Quintana Paz in which he explains the history of the different views hold about music in Western societies, since the Ancient Greece to our days.
Monthly Online Features From Bloomingdale School of Music Archived 2016-05-29 at the Wayback Machine .
, addressing a variety of musical topics for a wide audience Arts and Music Uplifting Society towards Transformation and Tolerance Archived 2020-01-17 at the Wayback Machine .
Articles meant to stimulate people's awareness about the peace enhancing, transforming, communicative, educational and healing powers of music.
Scientific American, Musical Chills Related to Brain Dopamine Release സംഗീതം വിക്കിപീഡിയയുടെ സഹോദര സംരംഭങ്ങളിൽ നിർവചനങ്ങൾ വിക്കിനിഘണ്ടുവിൽനിന്ന് മീഡിയ വിക്കിമീഡിയ കോമൺസിൽനിന്ന് വാർത്തകൾ വിക്കിന്യൂസിൽനിന്ന് ഉദ്ധരണികൾ വിക്കിക്വോട്ട്സിൽനിന്ന് ഗ്രന്ഥങ്ങൾ വിക്കിസോഴ്സിൽനിന്ന് പാഠപുസ്തകങ്ങൾ വിക്കിബുക്സിൽനിന്ന് പഠനസഹായികൾ വിക്കിവാഴ്സിറ്റിയിൽനിന്ന്
സംഗീതചരിത്രം ഇംഗ്ലീഷ് വിലാസം https://ml.wikipedia.org/wiki/History_of_Music
സംഗീതം അറിയപ്പെടുന്ന എല്ലാ പഴയതും പുതിയതുമായ സംസകാരങ്ങളിൽ ദേശ-കാല ഭേദമെന്യേ കാണപ്പെടുന്നു.
ലോകത്തിലെ എല്ലാ കോണുകളിലും അവ എത്ര ഒറ്റപ്പെട്ടതായാലും സംഗീതം കാണപ്പെടുന്നതുകൊണ്ടു തന്നെ സംഗീതം മനുഷ്യൻ ലോകത്തിന്റെ വിവിധഭാഗങ്ങളിലേക്ക് കുടിയേറുന്നതിനു മുൻപേ നിലനിന്നിതായി കണക്കാക്കാം.
50000 വർഷങ്ങളെങ്കിലും വയസ്സ് സംഗീതത്തിനുണ്ടെന്നും മനുഷ്യജീവിതത്തിന്റെ അവിഭാജ്യഘടകമാവുന്നതിന് മുൻപ് ആഫ്രിക്കയിലാണ് സംഗീതം ജന്മം കൊണ്ടതെന്നും അനുമാനിക്കപ്പെടുന്നു.
ഒരു സമൂഹത്തിന്റെ സംഗീതം അതിന്റെ മറ്റുള്ള സവിശേഷതകളുമായി ബന്ധപ്പെട്ടിരിക്കുന്നു.
ആ സമൂഹത്തിന്റെ സാമൂഹിക, സാമ്പത്തിക ഘടന, മുൻപരിചയം, കാലാവസ്ഥ, സാങ്കേതികവിദ്യകളിലുള്ള കഴിവ് മുതലായവ സംഗീതത്തിനെ സ്വാധീനിക്കുന്നു.
സംഗീതം പ്രകടിപ്പിക്കുന്ന വികാരങ്ങളും ആശയങ്ങളും, ഏത് സാഹചര്യങ്ങളിലാണ് സംഗീതം അവതരിപ്പിക്കുകയും ആസ്വദിക്കപ്പെടുകയും ചെയ്യുന്നത്,സംഗീതജ്ഞരോടുള്ള മനോഭാവം മുതലായവ ഓരോ കാലഘട്ടത്തിനെയും ഭൂവിഭാഗത്തിനെയും അടിസ്ഥാനമാക്കി മാറിക്കൊണ്ടിരിക്കുന്നു.
ഈ വിവരങ്ങളുടെ സഞ്ചയമാണ് സംഗീതചരിത്രം.
സംഗീത കലാനിധി
കർണ്ണാടക സംഗീതത്തിലെ വിദഗ്ദ്ധർക്ക് വർഷംതോറും ചെന്നൈയിലെ മദ്രാസ് മ്യൂസിക് അകാദമി നൽകിവരുന്ന സമ്മാനമാണ് സംഗീത കലാനിധി (Sangeetha Kalanidhi) .
കർണ്ണാടക സംഗീതത്തിനു നൽകി വരുന്ന ഏറ്റവും പ്രമുഖമായ സമ്മാനങ്ങളിൽ ഒന്നാണിത്.
ഭാഗവതർ വാഗ്ഗേയകാരൻ , വായ്പ്പാട്ട് , ഹരികഥാകാരൻ , ഗോട്ടുവാദ്യം 1929 ടി. വി. സുബ്ബരാവുവും എം. എസ്. രാമസ്വാമി അയ്യരും സംഗീതശാസ്ത്രവിശാരദർ ↑ https://indianexpress.com/article/entertainment/tamil/tm-krishna-conferred-with-sangita-kalanidhi-title-carnatic-musicians-ranjani-gayatri-withdraw-from-music-academy-conference-chitravina-ravikiran-returns-award-9225943/
സംഗീത ശ്രീനിവാസൻ ഇംഗ്ലീഷ് വിലാസം https://ml.wikipedia.org/wiki/Sangeetha_Sreenivasan
നോവലിസ്റ്റും, ബാലസാഹിത്യകാരിയും, വിവർത്തകയും, അദ്ധ്യാപികയുമാണ് സംഗീത ശ്രീനിവാസൻ .
ഇംഗ്ലിഷിലും മലയാളത്തിലും എഴുതുന്ന സംഗീത,  ഇരുഭാഷകളിലേക്കും വിവർത്തനവും നടത്താറുണ്ട്.
ഇറ്റാലിയൻ എഴുത്തുകാരിയായ എലേന ഫെറാന്റെയുടെ ‘ദ ഡെയ്സ് ഓഫ് അബാൻഡ്മെന്ററ്’ എന്ന നോവലിന്റെ വിവർത്തനമായ ‘ഉപേക്ഷിക്കപ്പെട്ട ദിവസങ്ങൾക്ക്’ വിവർത്തനത്തിനുള്ള  2020 ലെ കേരളസാഹിത്യ അക്കാദമി അവാർഡ് ലഭിച്ചു.
മുഖം മറച്ചു വച്ച് തൂലികാ നാമം കൊണ്ട് ലോകസാഹിത്യത്തിൽ ചർച്ചാവിഷയമായ എലേന ഫെറാന്റെയുടെ ഇന്ത്യൻ ഭാഷയിലേക്ക് വിവർത്തനം ചെയ്യപ്പെട്ട ആദ്യകൃതികൂടിയാണ് ‘ഉപേക്ഷിക്കപ്പെട്ട ദിവസങ്ങൾ’.
പ്രശസ്ത സാഹിത്യകാരിയും ആക്ടിവിസ്റ്റുമായ സാറാ ജോസഫിന്റെ മകളാണ്.
1975 ജൂലൈ 19 ന് പ്രശസ്ത സാഹിത്യകാരി സാറാ ജോസഫിന്റെയും പൊതുപ്രവർത്തകനായിരുന്ന കോട്ടക്കൽ ജോസഫിന്റെയും മകളായി തൃശ്ശൂർ ജില്ലയിലെ മുളങ്കുന്നത്ത്കാവിൽ ജനിച്ചു .
തൃശൂർ കേരള വർമ കോളജിൽ നിന്ന്
ഇംഗ്ലിഷ് സാഹിത്യത്തിൽ ബിരുദാനന്തര ബിരുദം നേടി.
ഇപ്പോൾ സർക്കാർ ഹയർസെക്കണ്ടറി വിഭാഗം അധ്യാപിക.
ഭർത്താവ് പ്രശസ്ത ഓർഗാനിക് ആർക്കിടെക്റ്റ് പി.കെ ശ്രീനിവാസൻ.
മകൾ മേധ ശ്രീനിവാസൻ.
ഇംഗ്ലിഷ് കഥകളടങ്ങിയ 'പെൻഗ്വിൻ ഹൂ ലോസ്റ്റ് ദ മാർച്ച് 'എന്ന സമാഹാരത്തിലൂടെയാണ് സാഹിത്യരംഗത്ത് എത്തിയത്.
തുടർന്ന് ബാലസാഹിത്യം, നോവൽ, പരിഭാഷ എന്നിവയിലൂടെ സാഹിത്യത്തിലെ സജീവസാന്നിദ്ധ്യമായി.
കൃതികൾ പെൻഗ്വിൻ ഹു ലോസ്റ്റ് ദ മാർച്ച് (കഥാസമാഹാരം 2004) വെള്ളിമീൻ ചാട്ടം (ബാലസാഹിത്യം 2011) കള്ളിത്തള്ളകൾ വേഴ്സസ്  ശിങ്കക്കുട്ടികൾ(ബാലസാഹിത്യം 2013) അപരകാന്തി (നോവൽ 2013) ആസിഡ് (നോവൽ 2016) ശലഭം പൂക്കൾ aeroplane  (നോവൽ 2018) വിവർത്തനങ്ങൾ ഉപേക്ഷിക്കപ്പെട്ട ദിവസങ്ങൾ 2018 (ഇംഗ്ലിഷിൽ നിന്ന് മലയാളത്തിലേക്ക്) ആസിഡ് 2018 (മലയാളത്തിൽ നിന്ന് ഇംഗ്ലിഷിലേക്ക്) ബുധിനി 2021 (മലയാളത്തിൽ നിന്ന് ഇംഗ്ലിഷിലേക്ക്) ഐ ലവ് ഡിക്ക് 2022 (ഇംഗ്ലിഷിൽ നിന്ന് മലയാളത്തിലേക്ക് ) പുരസ്കാരങ്ങൾ മലയാറ്റൂർ പ്രൈസ് 2015 (അപരകാന്തി) കേരള ഫോക്കസ് നോവൽ പുരസ്‌കാരം 2016 (ആസിഡ്) അക്ഷരസ്ത്രീ സാഹിത്യപുരസ്കാരം 2016 (ആസിഡ്) തോപ്പിൽ രവി പുരസ്കാരം 2017 (ആസിഡ്) നൂറനാട് ഹനീഫ് സാഹിത്യപുരസ്കാരം 2017 (ആസിഡ്) ഫൊക്കാന മുട്ടത്തു വർക്കി നോവൽ പുരസ്കാരം 2018 (ആസിഡ്) രാജലക്ഷ്മി പുരസ്കാരം 2018 (ആസിഡ്) വിവർത്തനത്തിനുള്ള കേരള സാഹിത്യ അക്കാദമി പുരസ്കാരം -2020- (ഉപേക്ഷിക്കപ്പെട്ട ദിവസങ്ങൾ ) She the people women writer's Prize - 2021 (Translation- Budhini) അവലംബം
സംഗീതജീവശാസ്ത്രം ഇംഗ്ലീഷ് വിലാസം https://ml.wikipedia.org/wiki/Biomusicology Louis Gallait - Power of Music - Walters 37134.
(ലൂയിസ് ഗല്ലയ്റ്റിൻറ സംഗീതത്തിൻറെ ശക്തി എന്ന ചിത്രം. ഒരു പഴയ കല്ലറയ്ക്കു മുന്നിൽ വിശ്രമിക്കുന്ന ഒരു സഹോദരനും സഹോദരിയും. സഹോദരൻ ഒരു വയലിൻ വായിച്ചുകൊണ്ട് കൂടപ്പിറപ്പിനെ സാന്ത്വനിപ്പിക്കുവാൻ ശ്രമിക്കുകയും അവൾ മാനസികവും ശാരീരികവുമായ എല്ലാ വ്യഥകളേയും വിസ്മൃതിയിലാഴ്ത്തി  ഗാഢനിദ്രയിലേയ്ക്കു വഴുതിവീഴുകയും ചെയ്യുന്നു.)
സംഗീതത്തെ ജീവശാസ്ത്രപരമായ കാഴ്ചപ്പാടിലൂടെ പഠിക്കുന്ന ഒരു ശാസ്ത്രശാഖയാണ് സംഗീത ജീവശാസ്ത്രം അഥവാ ബയോ മ്യൂസിക്കോളജി (Biomusicology).
1991-ൽ നില്സ് എൽ. വാലിൻ ആണ് ഈ പദം ആദ്യമായി ഉപയോഗിച്ചത്.
സംഗീത മനഃശാസ്ത്രം , സംഗീതശാസ്ത്രം എന്നിവയുടെ വിവിധ ശാഖകൾ വിശദീകരിക്കുന്ന ശാസ്ത്രശാഖയാണിത്.
പരിണാമസംഗീതശാസ്ത്രം , താരതമ്യ സംഗീതശാസ്ത്രം എന്നിവ ഇതിന്റെ ഭാഗങ്ങളാണ് .
പരിണാമ സംഗീതശാസ്ത്രത്തിൽ സംഗീതത്തിന്റെ തുടക്കം, ജീവികളിലെ സംഗീതാത്മക പ്രതികരണം, തുടങ്ങിയവ വിശദീകരിക്കുന്നു.
നാഡീയസംഗീതശാസ്ത്രത്തിൽ സംഗീതവുമായി ബന്ധപ്പെട്ട  നാഡീകേന്ദ്രങ്ങളെക്കുറിച്ചും പഠിക്കുന്നു.
താരതമ്യ സംഗീതശാസ്ത്രത്തിൽ, സംഗീതത്തിൻറെ പ്രാധാന്യം, ജീവികളിൽ സംഗീതം ഉണ്ടാക്കുന്ന മാറ്റം, അവയുടെ പെരുമാറ്റത്തിലെ സവിശേഷതകൾ തുടങ്ങിയവ പഠിക്കുന്നു.
പ്രായോഗിക മനഃശാസ്ത്രത്തിൽ സംഗീതത്തിന്റെ ചികിത്സാ സാധ്യതകൾ പരിഗണിക്കുന്നു.
മനോരോഗ ചികിത്സയിൽ ആണ് ഇതിന്റെ സാധ്യത കൂടുതലായി ഉള്ളത്.
കൂടാതെ, പഠനത്തിൽ സംഗീതത്തിന് ചെലുത്താവുന്ന  സ്വാധീനത്തെക്കുറിച്ചും വിശദീകരിക്കുന്നു.
ബയോ മ്യൂസിക്കോളജി പ്രധാനമായും മനുഷ്യരുമായി ബന്ധപ്പെട്ട സംഗീത മേഖലകളെ പരാമർശിക്കുമ്പോൾ സുവോമ്യൂസിക്കോളജി മറ്റു ജീവികളിൽ സംഗീതം ഉണ്ടാക്കുന്ന സ്വാധീനത്തെപ്പറ്റി പഠിക്കുന്നു.
സംഗീത കൃഷ്
സംഗീത കൃഷ് ഒരു ഇന്ത്യൻ നടിയും നർത്തകിയും ടെലിവിഷൻ അവതാരകയും റിയാലിറ്റി ഷോ ജഡ്ജിയുമാണ്.
മലയാള സിനിമാ വ്യവസായത്തിൽ രസിക എന്ന പേരിലാണ് അവർ അറിയപ്പെടുന്നത്.
1990-കളുടെ മധ്യത്തിൽ അഭിനയരംഗത്ത് അരങ്ങേറ്റം കുറിച്ച സംഗീത ഖഡ്ഗം (2002), പിതാമഗൻ (2003), ഉയിർ (2006), ധനം (2008), മസൂദ (2022) എന്നീ ചിത്രങ്ങളിലെ അഭിനയത്തിലൂടെയാണ് കൂടുതലായും അറിയപ്പെടുന്നത്.
ശാന്താറാമിൻ്റെയും ഭാനുമതിയുടെയും മകനായി ഇന്ത്യയിലെ ചെന്നൈയിലാണ് സംഗീത ജനിച്ചത്.
അവരുടെ മുത്തച്ഛൻ കെ ആർ ബാലൻ ഒരു ചലച്ചിത്ര നിർമ്മാതാവാണ്.
അദ്ദേഹം 20 ലധികം തമിഴ് ചിത്രങ്ങൾ നിർമ്മിച്ചിട്ടുണ്ട്.
അവരുടെ പിതാവും നിരവധി സിനിമകൾ നിർമ്മിച്ചിട്ടുണ്ട്.
അവർക്ക് രണ്ട് സഹോദരന്മാരുണ്ട്.
ചെന്നൈ ബസൻ്റ് നഗറിലെ സെൻ്റ് ജോൺസ് ഇംഗ്ലീഷ് സ്‌കൂളിലും ജൂനിയർ കോളേജിലുമാണ് അവർ പഠിച്ചത്.
സ്കൂൾ പഠനകാലത്ത് ഭരതനാട്യം അഭ്യസിച്ചിരുന്നതിനാൽ അവർ സംഗീത ഭരതനാട്യം നർത്തകിയാണ്.
1990 കളുടെ അവസാനത്തിൽ രസിക എന്ന പേരിൽ അവർ തൻ്റെ അഭിനയ ജീവിതം ആരംഭിച്ചു.
തൻ്റെ ബന്ധുവായ വെങ്കട്ട് പ്രഭുവിനൊപ്പം പൂഞ്ഞോലൈ എന്ന പേരിൽ റിലീസ് ചെയ്യാത്ത സിനിമയിൽ അവർ അഭിനയിച്ചു.
ബിഗ് ബജറ്റ് മലയാളം പൊളിറ്റിക്കൽ ത്രില്ലറായ ഗംഗോത്രി (1997) ആയിരുന്നു അവരുടെ ആദ്യ റിലീസ് ചിത്രം.
സമ്മർ ഇൻ ബെത്‌ലഹേം (1998), കാദലേ ആശ്വാസി (1998) തുടങ്ങിയ വിജയചിത്രങ്ങളിൽ അവർ പിന്നീട് ചെറിയ വേഷങ്ങൾ ചെയ്തു.
മമ്മൂട്ടി നായകനായ എഴുപുന്ന തരകൻ (1999) ദിലീപ് നായകനായ ദീപസ്തംഭം മഹാആശ്ചര്യം (1999) എന്നിവയിൽ രണ്ടാം നായികയായി അവർ അഭിനയിച്ചു.
2000-കളിൽ അവർ തൻ്റെ സ്റ്റേജ് നാമം ജന്മനാമമായ സംഗീത എന്നാക്കി മാറ്റുകയും  ചലച്ചിത്രങ്ങളിലെ പ്രധാന കഥാപാത്രങ്ങളെ അവതരിപ്പിക്കുകയും ചെയ്തു.
മോഹൻലാൽ നായകനായ ശ്രദ്ധ (2000) എന്ന ചിത്രത്തിലും അവർ ഒരു ചെറിയ വേഷം ചെയ്തിട്ടുണ്ട്.
ഖഡ്ഗം (2002), പിതാമഗൻ (2003) എന്നീ ചിത്രങ്ങളിലെ സഹകഥാപാത്രങ്ങൾ തെലുങ്കിലും തമിഴിലും ഫിലിംഫെയർ അവാർഡുകൾ നേടി.
ജനനി ജന്മഭൂമിയിൽ (1997) ഡോ. വിഷ്ണുവർദ്ധനൊപ്പം കന്നഡ സിനിമകളിൽ അരങ്ങേറ്റം കുറിച്ച അവർ പിന്നീട് നല്ല (2004) എന്ന ചിത്രത്തിൽ സുദീപിനൊപ്പം അഭിനയിച്ചിട്ടുണ്ട്.
വിജയ് ടിവിയുടെ ഹിറ്റ് ഷോ ജോഡി നമ്പർ 1 ൻ്റെ വിധികർത്താവായിരുന്നു അവർ.
ജോഡി നമ്പർ 1 സീസൺ രണ്ടിൽ സിലംബരശൻ , സുന്ദരം എന്നിവർക്കൊപ്പം ജോഡി നമ്പർ 1 സീസൺ ത്രീയിൽ എസ് ജെ സൂര്യയ്ക്കും സുന്ദരത്തിനും ഒപ്പം ജോഡി നമ്പർ 1 സീസൺ നാലിൽ ജീവയ്ക്കും ഐശ്വര്യ ധനുഷിനുമൊപ്പം മൂന്ന് ജഡ്ജിമാരിൽ ഒരാളായിരുന്നു അവർ.
2008-ൽ സിംഗപ്പൂരിൽ നടന്ന വസന്തം സെൻട്രലിൻ്റെ ഇന്ത്യൻ നൃത്ത മത്സരമായ "ധൂൾ" ഫൈനലിൽ അതിഥി വിധികർത്താവായിരുന്നു അവർ.
അവർ കളേഴ്സ് തമിഴിലെ എങ്ക വീട്ടു മാപ്പിളൈ ഷോയുടെ അവതാരകയായിരുന്നു.
കൂടാതെ ദീ ജബർദസ്ത് എന്നീ ചിത്രങ്ങളിലെ അതിഥി ജൂഡായിരുന്നു.
അവർ സീ തെലുങ്കിലെ ഏതാനും എപ്പിസോഡുകൾക്കായി ബിൻദാസ് ഗെയിം ഷോ അവതാരകയായിട്ടുണ്ട്.
ചലച്ചിത്ര പിന്നണി ഗായകൻ കൃഷിനെ 2009 ൽ തിരുവണ്ണാമലയിലെ അരുണാചലേശ്വരർ ക്ഷേത്രത്തിൽ വച്ച് അവർ വിവാഹം കഴിച്ചു.
ബാഹ്യ ലിങ്കുകൾ ഇന്റർനെറ്റ് മൂവി ഡാറ്റാബേസിൽ നിന്ന് Sangeetha ഇന്റർനെറ്റ് മൂവി ഡാറ്റാബേസിൽ നിന്ന് Sangeetha (as Rasika) അവലംബം ↑ ↑ ↑ 1 2 Sangeetha Archived 20 July 2011 at the Wayback Machine .
Interview at totaltollywood.com ↑ ↑ ↑ ↑ ↑
വർണ്ണം (വിവക്ഷകൾ) ഇംഗ്ലീഷ് വിലാസം https://ml.wikipedia.org/wiki/Color_(disambiguation) ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
നിറം ചായം ജാതി വർണ്ണം (സ്തുതി) കുങ്കുമം അനുരാഗം വർണ്ണം (നൃത്തം) വർണ്ണം (അക്ഷരം) വർണ്ണം (കവിത)
വർണ്ണതാപനില ഇംഗ്ലീഷ് വിലാസം https://ml.wikipedia.org/wiki/Color_temperature വർണ്ണതാപനില ആപേക്ഷിക ഡയഗ്രം.
തമോവസ്തുവിന്റെ താപനില അടയാളപ്പെടുത്തിയിരിക്കുന്നതും കാണാം
ദൃശ്യപ്രകാശത്തിന്റെ ഒരു സ്വഭാവവിശേഷമാണ് വർണ്ണതാപനില .
ഛായാഗ്രഹണം , പ്രസാധനം , ജ്യോതിർഭൗതികം മുതലായ മേഖലകളിൽ വർണ്ണതാപനിലക്കു പ്രധാനപ്പെട്ട ഉപയോഗങ്ങളുണ്ട്.
ഒരു പ്രകാശസ്രോതസ്സിന്റെ വർണ്ണതാപനില എന്നത് അതിന്റെ പ്രകാശവർണ്ണത്തിനു തുല്യമായ പ്രകാശവർണ്ണം പ്രസരിപ്പിക്കുന്ന തമോവസ്തുവിന്റെ താപനിലക്കു തുല്യമാണ്.
വർണ്ണതാപനില അളക്കുന്നതിനുള്ള ഏകകം കെൽവിൻ ആണ്.
5000 കെൽവിനു മുകളിലുള്ള വർണ്ണതാപനിലയുള്ള നിറങ്ങൾ(നീലകലർന്ന വെള്ള) ശീതളവർണ്ണങ്ങൾ എന്നറിയപ്പെടുന്നു..
കുറഞ്ഞ വർണ്ണതാപനിലയുള്ള(2700-3000 കെൽവിൻ) നിറങ്ങൾ ഊഷ്മളവർണ്ണങ്ങൾ എന്നും അറിയപ്പെടുന്നു.
മഞ്ഞകലർന്ന വെള്ള മുതൽ ചുവപ്പ് വരെ ഊഷ്മളവർണ്ണങ്ങളാണ്.
വർണ്ണതാപനിലയുടെ വർഗ്ഗീകരണം താപനില പ്രകാശത്തിന്റെ ഉദ്ഭവം 1,700 K തീപ്പെട്ടിക്കൊള്ളിയുടെ നാളം 1,850 K മെഴുകുതിരി നാളം, സൂര്യോദയം/സൂര്യാസ്തമയം 2,700–3,300 K ബൾബ് 3,000 K ഫ്ലൂറസെന്റ് വിളക്ക് 3,200 K സ്റ്റുഡിയോ വിളക്ക് 3,350 K സ്റ്റുഡിയോ സിപി വിളക്ക് 4,100–4,150 K ചന്ദ്രപ്രഭ, സിനോൺ ആർക് വിളക്ക് 5,000 K ചക്രവാള സൂര്യപ്രഭ 5,000 K സി.എഫ്.എൽ 5,500–6,000 K ഉച്ച നേരത്തെ സൂര്യപ്രകാശം, കാമറ ഫ്ലാഷ് 6,500 K സൂര്യപ്രകാശം മേഘാവൃതമായ ആകാശമുള്ളപ്പോൾ 6,500–9,300 K എൽസിഡി/സിആർടി സ്ക്രീൻ 15,000–27,000 K നീലാകാശം ഈ താപനിലകൾ ആപേക്ഷികമാണ്.
വ്യത്യാസം വരാവുന്നതാണ്.
ഒരു തമോവസ്തു പുറപ്പെടുവിക്കുന്ന വൈദ്യുതകാന്തിക പ്രഭാവത്തിന്റെ വർണ്ണതാപനില ആ തമോവസ്തുവിന്റെ കെൽവിനിൽ ഉള്ള ഉപരിതല താപനിലയായിരിക്കും( മയേർഡ് അഥവാ മൈക്രോ-റെസിപ്രോക്കൽ കെൽവിൻ ).
ഇത് പ്രകാശസ്രോതസ്സുകളെ തുലനം ചെയ്യാൻ ഒരു പൊതു അടിസ്ഥാനം നൽകുന്നു.
ഒരു ഉപരിതലം ചൂടു പുറപ്പെടുവിക്കുകയും അത് ഒരു തമോവസ്തു അല്ലാതിരിക്കുകയും ചെയ്താൽ അതിന്റെ വർണ്ണതാപനില ഉപരിതലോഷ്മാവ് ആയിരിക്കണമെന്നില്ല.
ബൾബ് പ്രകാശം നൽകുന്നത് താപോർജ്ജത്തിൽ നിന്നുമാത്രമാണ്.
അതുകൊണ്ട് ബൾബിന്റെ വർണ്ണതാപനില ഏകദേശം അതിന്റെ ഫിലമെന്റിന്റെ താപനിലയായിരിക്കും.
പക്ഷെ മറ്റുപല പ്രകാശസ്രോതസ്സുകളും താപോർജ്ജത്തിൽ നിന്നല്ലാതെ പ്രകാശം വമിപ്പിക്കുന്നു, ഉദാ:ഫ്ലൂറസെന്റ് വിളക്ക്.
അതുമൂലം ഇവയുടെ വർണ്ണതാപനില തമോവസ്തുവിന്റെ വർണ്ണതാപനില പരിധികൾ പിന്തുടരുന്നില്ല.
ഇങ്ങനത്തെ പ്രകാശസ്രോതസ്സുകൾക്ക് പരസ്പരബന്ധിത വർണ്ണതാപനില വിലകൾ നൽകിയിരിക്കുന്നു.
സൂര്യൻ
സൂര്യൻ തമോവസ്തുവിനോട് സ്വഭാവവിശേഷങ്ങളിൽ വളരെ അടുത്തു നിൽക്കുന്നു.
ഒരു ചതുരശ്ര യൂണിറ്റ് പ്രതലത്തിലെ സൂര്യന്റെ താപനില ഏകദേശം 5780 കെൽവിൻ ആണ്.
അന്തരീക്ഷത്തിനു പുറത്തെ സൂര്യപ്രകാശത്തിന്റെ വർണ്ണതാപനില 5900 കെൽവിൻ ആണ്.
സൂര്യൻ ആകാശത്തിൽ എവിടെ നിൽക്കുന്നു എന്നതിനനുസരിച്ച് സൂര്യന്റെ പ്രകാശം ചുവപ്പ്, മഞ്ഞ, നീല മുതലായവയൊക്കെയായി നമുക്കനുഭവപ്പെടുന്നുണ്ടെങ്കിലും അത് പ്രകാശം അന്തരീക്ഷത്തിൽ വെച്ച് ചിതറുന്നതുമൂലമാണ്.
800 കെൽവിനിൽ നിന്നും 12200 കെൽവിനുകളിൽ നിന്നും ഒരു രേഖീയ സ്കെയിലിൽ പുറപ്പെടുവിക്കുന്ന വർണം പ്ലാങ്ക് നിയമം
തമോവസ്തു സിദ്ധാന്തം അനുസരിച്ച് നീല വർണ്ണം ഉയർന്ന താപനിലകളിലും ചുവപ്പ് താഴ്ന്ന താപനിലകളിലുമാണ് ദൃശ്യമാവുക.
സാധാരണയായി നാം ഉദ്ദേശിക്കുന്ന ചുവപ്പ് ചൂടിനും നീല തണുപ്പിനും എന്ന വസ്തുതക്കു വിപരീതമാണ് ഇത്.
പ്രയോജനങ്ങൾ ഛായാഗ്രഹണം
ഡിജിറ്റൽ ഛായാഗ്രഹണത്തിൽ വർണ്ണതാപനിലയെ പൊതുവെ വൈറ്റ് ബാലൻസ് സംവിധാനമാണ് പ്രതിനിധാനം ചെയ്യുന്നത്.
അതിലൂടെ നമുക്ക് ചിത്രത്തിന്റെ വർണ്ണ വിലകൾ വ്യതിയാനം വരുത്തി വിവിധ വർണ്ണതാപനിലയിൽ ചിത്രീകരിക്കാൻ സാധിക്കുന്നു.
ഒട്ടുമിക്ക ഛായാഗ്രാഹികളും എഡിറ്റിങ്ങ് സോഫ്റ്റ്വെയറുകളും സാധാരണ ഉപയോഗം വരുന്ന വർണ്ണതാപനിലാ വിലകൾ ഉപയോഗിക്കാനുള്ള എളുപ്പത്തിനായി മുൻകൂട്ടി ഉറപ്പിച്ച് പേരു നൽകിയിരിക്കും (ഉദാ: ക്ലൗഡി, ബീച്ച്, ഫ്ലൂറസെന്റ് ലാമ്പ്).
ചില ഛായാഗ്രാഹികളും എഡിറ്ററുകളും നേരിട്ട് കെൽവിൻ വിലകൾ നൽകാൻ അനുവദിക്കുന്നുമുണ്ട്.
ഈ സംവിധാനം വർണ്ണത്തിന്റെ വിലകൾ നീല-മഞ്ഞ അച്ചുതണ്ടിൽ വ്യതിയാനം വരുത്തുന്നു.
ചില സോഫ്റ്റ്വെയറുകൾ മജന്ത-പച്ച അച്ചുതണ്ടിൽ വർണ്ണവിലകൾ വ്യതിയാനം വരുത്താനുള്ള സംവിധാനവും നൽകുന്നു.
(ഉദാ: ഫോട്ടോഷോപ്പ് ലൈറ്റ്റൂം ) കെട്ടിടങ്ങളിലെ വെളിച്ചം വിവിധ തരം വിളക്കുകളിലെ വർണ്ണതാപനില
കെട്ടിടങ്ങളിൽ വിളക്കുകൾ സ്ഥാപിക്കുമ്പോൾ വർണ്ണതാപനില കണക്കിലെടുക്കേണ്ടത് ആവശ്യമാവാറുണ്ട്.
ഉദാഹരണമായി പൊതു ഉപയോഗത്തിനുള്ള സ്ഥലങ്ങളിൽ കൂടിയ വർണ്ണതാപനിലയുള്ള പ്രകാശം നൽകി ആളുകളിലെ സമ്മർദ്ദത്തിനു അയവു വരുത്തുന്നതിനും ജോലിസ്ഥലങ്ങളിൽ താഴ്ന്ന വർണ്ണതാപനില നൽകുന്നതു വഴി ജോലിക്കാർക്ക് കൂടുതൽ ഏകാഗ്രത പകരാനും കഴിയും മത്സ്യകൃഷി
മത്സ്യകൃഷിയുടെ വിവിധ ശാഖകളിൽ വർണ്ണതാപനിലക്ക് പ്രായോഗിക ഉപയോഗങ്ങൾ ഉണ്ട്.
ശുദ്ധജല അക്വേറിയങ്ങളിൽ വിവിധ വർണ്ണതാപനിലയുള്ള പ്രകാശങ്ങൾ നൽകി അക്വേറിയം കൂടുതൽ മിഴിവുറ്റതാക്കാനും അക്വേറിയത്തിലെ ജലസസ്യങ്ങളുടെ ശരിയായ വളർച്ചക്കും ഉപയോഗിക്കുന്നു.
കടൽ മത്സ്യങ്ങളേയും പവിഴപ്പുറ്റുകളേയും പരിപാലിക്കുമ്പോൾ വർണ്ണതാപനില കൂടുതൽ പ്രാധാന്യമർഹിക്കുന്നു.
പ്രകാശത്തിന്റെ തരംഗദൈർഘ്യം കുറയും തോറും കടൽ ജലത്തിൽ കൂടുതൽ ആഴത്തിൽ എത്താനുള്ള അതിന്റെ കഴിവ് വർധിക്കും.
ഇത് പവിഴപ്പുറ്റിനെ പരിപാലിക്കുന്ന ആൽഗകളുടെ വളർച്ചക്ക് അത്യന്താപേക്ഷിതമാണ്.
വർണ്ണതാപനില കൂടും തോറും തരംഗദൈർഘ്യം കുറയും.
കമ്പ്യൂട്ടർ ഉപയോഗിച്ച് പ്രസാധനം നടത്തുമ്പോൾ മോണിറ്ററിന്റെ വർണ്ണതാപനില അറിഞ്ഞിരിക്കുന്നത് ഉപയോഗപ്രദമാണ്.
അതു മൂലം മോണിറ്റർ വർണ്ണ വിലകൾ അച്ചടി മാധ്യമത്തിനോടു പരമാവധി അടുപ്പിക്കാൻ സാധിക്കും.
അവലംബം 1 2 http://www.handprint.com/HP/WCL/color12.html ↑ ↑ cite web |last=Williams |first=D.
R. |year=2004 |title=Sun Fact Sheet |url= http://nssdc.gsfc.nasa.gov/planetary/factsheet/sunfact.html |publisher= NASA |accessdate=2010-09-27 ↑ ↑ ↑ ↑ ↑ ↑ ↑ ↑
വർണ്ണപ്പരപ്പൻ ഇംഗ്ലീഷ് വിലാസം https://ml.wikipedia.org/wiki/Tricolour_Flat
ഒരു തുള്ളൻ ചിത്രശലഭമാണ് ‌വർണ്ണപ്പരപ്പൻ ( ഇംഗ്ലീഷ് : Tricolour Flat ).
Coladenia indrani എന്ന ശാസ്ത്രീയ നാമത്തിൽ അറിയപ്പെടുന്നു.
കർണാടക , കേരളം , ഛത്തീസ്ഗഡ്‌ , മഹാരാഷ്ട്ര , പശ്ചിമ ബംഗാൾ , ത്രിപുര എന്നീ സംസ്ഥാനങ്ങളിൽ നിന്നും ഇവയെ കണ്ടെത്തിയിട്ടുണ്ട്.
ഏപ്രിൽ-മേയ്, ഓഗസ്റ്റ്-ഡിസംബർ മാസങ്ങളിലാണ് ഇവയെ കാണാറുള്ളത് .
പൂവരശ്ശ് ചെടിയാണ് ഇതിന്റെ ലാർവാ ഭക്ഷ്യ സസ്യം അവലംബം പുറം കണ്ണികൾ Coladenia indrani എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വർണ്ണദർശനം ഇംഗ്ലീഷ് വിലാസം https://ml.wikipedia.org/wiki/Color_vision പച്ച , ചുവപ്പ് നിറങ്ങൾ ഉൾപ്പടെ പല നിറത്തിലുള്ള ഫോട്ടോഗ്രാഫിക് ഫിൽട്ടറുകൾ
പ്രകാശ തീവ്രതയിൽ നിന്ന് വ്യത്യസ്തമായി, വ്യത്യസ്ത തരംഗദൈർഘ്യങ്ങൾ (അതായത് വ്യത്യസ്ത സ്പെക്ട്രൽ പവർ ഡിസ്ട്രിബ്യൂഷൻ ) അടങ്ങിയ പ്രകാശം തമ്മിലുള്ള വ്യത്യാസങ്ങൾ മനസ്സിലാക്കാനുള്ള കഴിവാണ് കളർ വിഷൻ അഥവാ വർണ്ണദർശനം .
കളർ പെർസെപ്ഷൻ വിഷ്വൽ സിസ്റ്റത്തിന്റെ ഭാഗമാണ്, ഇത് കണ്ണിലേക്ക് വെളിച്ചം കടക്കുമ്പോഴുള്ള വ്യത്യസ്ത തരം ഫോട്ടോറിസപ്റ്ററുകളുടെ ഡിഫറൻഷ്യൽ സ്റ്റിമുലേഷനോടെ ആരംഭിക്കുന്നു.
ഫോട്ടോറിസെപ്റ്ററുകൾ ന്യൂറോണുകളുടെ പല പാളികളിലൂടെയും പിന്നീട് തലച്ചോറിലേക്കും പുറപ്പെടുവിക്കുന്ന സിഗ്നലുകളാണ് വർണ്ണ ദർശനം ആയി മാറുന്നത്.
വർ‌ണ്ണ ദർശനം പല മൃഗങ്ങളിലും കാണപ്പെടുന്നുണ്ട്.
പ്രൈമേറ്റുകളിൽ‌, പോഷകസമൃദ്ധമായ ഇളം ഇലകൾ‌, പഴുത്ത പഴങ്ങൾ‌, പൂക്കൾ‌ എന്നിവ തിരിച്ചറിയുന്നതിന് ഇത് സഹായിക്കുന്നു, അതുപോലെ‌ മറ്റ് പ്രൈമേറ്റുകളിൽ‌ ഒളിച്ചിരിക്കുന്ന ഇരയെ തിരിച്ചറിയൽ, വൈകാരികാവസ്ഥ കണ്ടെത്തൽ‌ എന്നിവയുൾ‌പ്പെടെ വിവിധ രീതിയിലുള്ള കാര്യങ്ങൾ വർണ്ണ ദർശനത്തിൻറെ പരിണാമത്തെ സ്വാധീനിച്ചിരിക്കാം.
തരംഗദൈർഘ്യവും നിറം കണ്ടെത്തലും
പ്രിസത്തിലൂടെ കടന്നുപോകുമ്പോൾ വെളുത്ത പ്രകാശം വിവിധ വർണ്ണങ്ങളായി വിഭജിച്ചതിന് ശേഷം മറ്റൊരു പ്രിസത്തിലൂടെ കടന്നുപോകുന്നതിലൂടെ അതേരീതിയിൽ തിരിച്ച് വെളുത്ത പ്രകാശം നിർമ്മിക്കാൻ കഴിയുമെന്ന് ഐസക് ന്യൂട്ടൺ കണ്ടെത്തി.